
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 3ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  42/2014
ΘΕΜΑ: Προγραμματισμός προσλήψεων προσωπικού ιδιωτικού δικαίου ορισμένου χρόνου, ανταποδοτικού χαρακτήρα, για άμεσες επείγουσες ανάγκες στο δήμο Πύργου, έτους 2014
    Στον Πύργο, σήμερα 03 του μηνός Φεβρουαρίου, του έτους 2014, ημέρα Δευτέρα και ώρα 18.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 4321/30-01-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου) 8. Κωνσταντόπουλος Σπυρίδων, 9. Τζίνη Διονυσία, 10. Φραγκαντώνης Παναγιώτης, 11. Μπίρμπας Κων/νος, 12. Τζουανόπουλος Δημήτριος 13. Ανδρικόπουλος Ανδρέας, 14. Ανδρικόπουλος Φώτιος, 15. Αντωνέλος Δημήτριος, 16. Μποσμής Κων/νος, 17. Ρωμαίος Στέφανος, 18. Δημόπουλος Φώτιος, 19. Ανδριόλας Γεώργιος, 20. Σεϊντής Βασίλειος, 21. Κουρμπανάς Γεώργιος, 22. Γεράνιος Κων/νος 23. Αγγελακοπούλου Ανδριάνα (Αντιπρόεδρος Δημοτικού Συμβουλίου), 24. Μπελόκας Διονύσιος 25. Διαμαντόπουλος Κων/νος, 26. Μεσσαλάς Δημήτριος, 27.  Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου». 
ΑΠΟΝΤΕΣ: 1. Αργυρόπουλος Ιωάννης του Παναγιώτη, 2. Μικελόπουλος Γεώργιος, 3. Λιατσής Δημήτριος, οι οποίοι δεν προσήλθαν αν και νόμιμα κλήθηκαν και 
4. Δημουλιάς Λεωνίδας (έχει τεθεί σε αργία)
------------------------------------
Ακολούθως ο Πρόεδρος βάσει του άρθρου 67 παρ. 7, προ ημερήσιας διάταξης, έθεσε υπόψη του δημοτικού Συμβουλίου (2ο θέμα) με τίτλο:[Λήψη απόφασης για τον προγραμματισμό προσλήψεων προσωπικού ιδιωτικού δικαίου ορισμένου χρόνου, ανταποδοτικού χαρακτήρα, για άμεσες επείγουσες ανάγκες στο δήμο Πύργου, έτους 2014] και παραχώρησε το λόγο στον Αντιδήμαρχο κ. Χ. Αριστειδόπουλο, ο οποίος  αιτιολογώντας το κατεπείγον του θέματος ανέφερε: «Σύμφωνα με το αριθ. 13556/1306/31-1-14 έγγραφο της Αποκεντρωμένης Διοίκησης Πελοποννήσου Δυτικής Ελλάδος και Ιονίου, τα αιτήματα για τον προγραμματισμό προσλήψεων εκτάκτου προσωπικού έτους 2014 των ΟΤΑ, θα πρέπει να διαβιβαστούν μέχρι την 5η Φεβρουαρίου 2014. Επομένως είναι άμεση η ανάγκη ψήφισης του κατεπείγοντος του θέματος».
Ο Πρόεδρος του Δ.Σ κάλεσε τους δημοτικούς συμβούλους να εγκρίνουν το κατεπείγον του θέματος.

Το Σώμα κατά πλειοψηφία (17 ψήφοι, απόλυτη πλειοψηφία των μελών του Δ.Σ) το ενέκρινε. 

     
Μειοψήφησαν οι Δημοτικοί Σύμβουλοι:
· Της παράταξης «Σύγχρονος Πύργος» κ.κ: Φ. Δημόπουλος - Επικεφαλής, Γ. Ανδριόλας , Β. Σεϊντής, Γ. Κουρμπανάς, Κ. Γεράνιος, Α. Αγγελακοπούλου, Δ. Μπελόκας, Κ. Διαμαντόπουλος, Δ. Μεσσαλάς
· Της παράταξης «Λαϊκή Συσπείρωση» κ.κ: Χ. Γιάνναρος – Επικεφαλής και Α. Καραμπέτσος
· Ο Επικεφαλής της παράταξης «Ανταρσία στο δήμο Πύργου» κ. Ι. Σεφερλής,
οι οποίοι δήλωσαν ότι θα έπρεπε η υπηρεσία του δήμου να είναι έτοιμη, ώστε να μην εισάγονται τέτοιου είδους θέματα προ ημερήσιας διάταξης.

Εισηγούμενος το θέμα ο Αντιδήμαρχος κ. Χ. Αριστειδόπουλος ανέφερε:

Με τις διατάξεις της ΠΥΣ 33/06 συνεχίστηκε η αναστολή των διορισμών και προσλήψεων στο Δημόσιο τομέα, συμπεριλαμβανόμενων και των Οργανισμών Τοπικής Αυτοδιοίκησης και των νομικών τους προσώπων. Στους ανωτέρω φορείς είχε επιτραπεί κατ΄ εξαίρεση, ο διορισμός ή η πρόσληψη προσωπικού ύστερα από έγκριση επιτροπής αποτελούμενης από τους Υπουργούς Εσωτερικών, Δημόσιας Διοίκησης και Αποκέντρωσης, Οικονομίας και Οικονομικών και το Γενικό Γραμματέα του Υπουργικού Συμβουλίου (Τριμελής εξ Υπουργών Επιτροπή της ΠΥΣ 55/1998, όπως ισχύει). 

Στα πλαίσια του προγραμματισμού προσλήψεων του έτους 2014, εκδόθηκε η αριθ. οικ.3259/30-1-2014 εγκύκλιος του ΥΠ.ΕΣ. περί «Προγραμματισμού Προσλήψεων Έκτακτου Προσωπικού έτους 2014» 

Με βάση την ανωτέρω εγκύκλιο οι ΟΤΑ α΄ βαθμού (Δήμοι, Κοινότητες, Νομικά Πρόσωπα Δημοσίου Δικαίου αυτών, Σύνδεσμοι και Ιδρύματα) θα υποβάλουν τα αιτήματά τους στο ΥΠ.ΕΣ. συνοδευόμενα από: 

i) Απόφαση δημοτικού συμβουλίου, στην οποία περιγράφεται λεπτομερώς ο λόγος, για τον οποίο απαιτείται η πρόσληψη τέτοιου είδους προσωπικού, κατά αριθμό, βαθμίδα εκπαίδευσης και ειδικότητα. 

ii) Αντίγραφο του Ο.Ε.Υ.

iii) Βεβαίωση της οικονομικής υπηρεσίας του Φορέα ότι έχουν εγγραφεί στον προϋπολογισμό του οι σχετικές πιστώσεις για το έτος προγραμματισμού. 

iv) Τον Πίνακα Β συμπληρωμένο.

Κατόπιν ορθής και έγκαιρης εκτίμησης των αναγκών μας και για την αποφυγή καθυστέρησης στην εύρυθμη λειτουργία του  Δήμου μας, προγραμματίζουμε την πρόσληψη  σαράντα έξι (46)  ατόμων στο Δήμο Πύργου.

Αναλυτικότερα: 

Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ.Ο.Χ. 

Α1. ΟΚΤΑΜΗΝΗΣ ΔΙΑΡΚΕΙΑΣ ανταποδοτικού χαρακτήρα 

Στο Δήμο Πύργου έχουμε δέκα έξι (16) οχήματα απορριμματοφόρα, έξι (6) φορτηγά και σαράντα οκτώ (48) Κοινότητες, που απαιτούν καθαριότητα, ιδιαίτερα τους καλοκαιρινούς μήνες. Τους συγκεκριμένους μήνες παρουσιάζεται μεγάλη πληθυσμιακή αύξηση στην περιοχή ευθύνης του Δήμου λόγω παραθερισμού.

Το μόνιμο προσωπικό δεν επαρκεί ώστε να λειτουργήσουν όλα τα οχήματα για την εκτέλεση των απαραίτητων για την αποκομιδή απορριμμάτων εργασιών, για τον καθαρισμό φρεατίων και πρανών. Οι συμβασιούχοι θα απασχοληθούν στην αποκομιδή των απορριμμάτων, στον ευπρεπισμό οδών, πλατειών και κοινοχρήστων χώρων και στον ηλεκτροφωτισμό, καθ΄ όλο το 2014. Η δαπάνη πρόσληψής τους θα καλυφθεί αποκλειστικά από τα ανταποδοτικά τέλη.

Η Δ/νση Καθαριότητας εισηγήθηκε την πρόσληψη σαράντα έξι (46) ατόμων με σχέση εργασίας Ι.Δ.Ο.Χ. οκτάμηνης διάρκειας, ως ακολούθως:

· Οδηγοί απορριμματοφόρου, δέκα (10)
· Εργάτες καθαριότητας, τριάντα (30)

· Χειριστής μηχανικού σαρώθρου, ένας (1)

· Ηλεκτροσυγκολλητής, ένας (1)

· Μηχανοτεχνίτης, ένας (1)

· Χειριστής JCB, ένας (1)

· Χειριστής γεωργικού ελκυστήρα, ένας (1)

· Λιπαντής οχημάτων, ένας (1)
Ζητείται από το Σώμα :

Α. Να εγκρίνει τον προγραμματισμό πρόσληψης του αναφερόμενου προσωπικού

Β. Να εγκρίνει το παράρτημα Β΄του προγραμματισμού πρόσληψης έτους 2014 και 

Γ. Να εξουσιοδοτήσει το δήμαρχο κ. Μάκη Παρασκευόπουλο να προβεί σε όλες τις απαραίτητες ενέργειες, ώστε να εκδοθεί η προκήρυξη των θέσεων έπειτα από τη σχετική έγκριση της τριμελούς εξ’ Υπουργών Επιτροπής της ΠΥΣ 33/06].

Κατόπιν των ανωτέρω ο Πρόεδρος κάλεσε το Δημοτικό Συμβούλιο ν’ αποφασίσει επί της πρότασης του Αντιδημάρχου.

Το Δημοτικό Συμβούλιο Πύργου


λαμβάνοντας υπόψη:
· Τις διατάξεις του άρθρου 12, παρ. 14 του Ν. 4071/2012

· τον Οργανισμό Εσωτερικής Υπηρεσίας του Δήμου Πύργου (ΦΕΚ 2876/Β΄/19-12-11)

· την αριθ. οικ. 3259/30-1-2014 εγκύκλιο περί  Προγραμματισμού Προσλήψεων Έκτακτου Προσωπικού έτους 2014

· τις διατάξεις του Ν.2190/1994, όπως ισχύει και ιδίως του άρθρου 21 

· Την υπ’ αριθ. 33/06  Π.Υ.Σ. όπως ισχύει (και τις Π.Υ.Σ. υπ’ αριθ. 55/98 και 236/94 όπως ισχύουν)

· τις διατάξεις του Π.Δ. 50/2001, όπως τροποποιήθηκε και ισχύει 

· τις εξασφαλισμένες πιστώσεις στον προϋπολογισμό του Δήμου Πύργου Έτους 2014  (5035/14) βεβαίωση της οικονομικής υπηρεσίας) και τις αντίστοιχες αναλήψεις δαπανών  
· Το σχετικό παράρτημα Β  του προγραμματισμού έτους 2014
· την εισήγηση της αρμόδιας υπηρεσίας
· Τις διατάξεις του Ν.3584/07 περί «Κύρωσης του Κώδικα κατάστασης των Δημοτικών και Κοινοτικών υπαλλήλων»,

· Τις διατάξεις του Ν. 3852/10 «Πρόγραμμα Καλλικράτης»
· Τον Ν. 3943/2011 (ΦΕΚ 66/Α΄/31-3-2011) περί κατάργησης της παρ. 2 του άρθρ. 205 του Ν.3584/07,
· την εισήγηση του Αντιδημάρχου σε συνδυασμό με την αριθ. 4985/3-2-14 έγγραφη εισήγηση της υπηρεσίας της Δ/νσης Διοικητικών Υπηρεσιών του δήμου Πύργου  μετά από διαλογική συζήτηση και τη διεξαγωγή ψηφοφορίας,
κατά πλειοψηφία α π ο φ α σ ί ζ ε ι:
1. Ψηφίζει το κατεπείγον του θέματος.
2. Προγραμματίζει την πρόσληψη του παρακάτω προσωπικού ανταποδοτικού χαρακτήρα, με σύμβαση εργασίας έως οκτώ  (8) μήνες για άμεσες επείγουσες ανάγκες, που υπόκειται στις διατάξεις της ΠΥΣ 33/06:

	Κ/Α ΠΡΟΫΠΟΛΟΓΙΣΜΟΥ
	ΕΙΔΙΚΟΤΗΤΑ
	ΚΟΣΤΟΣ ΣΕ €
	ΑΡΙΘ. ΘΕΣΕΩΝ
	ΜΗΝΕΣ

	
	ΠΡΟΣΩΠΙΚΟ ΑΝΤΑΠΟΔΟΤΙΚΟΥ ΧΑΡΑΚΤΗΡΑ ΙΔΟΧ
	
	46
	

	20.6041.01

20.6054
	ΥΕ16 ΕΡΓΑΤΕΣ ΚΑΘΑΡΙΟΤΗΤΑΣ
	257.745,60
	30
	8

	20.6041.01

20.6054
	ΔΕ29 ΟΔΗΓΟΙ ΑΠΟΡΡΙΜΜ/ΡΩΝ
	98.621,34
	10
	8

	20.6041.01

20.6054
	ΔΕ ΧΕΙΡΙΣΤΗΣ ΜΗΧΑΝΙΚΟΥ ΣΑΡΩΘΡΟΥ
	9.862,13
	1
	8

	20.6041.01

20.6054
	ΔΕ ΜΗΧΑΝΟΤΕΧΝΙΤΕΣ
	9.862,13
	1
	8

	20.6041.01

20.6054
	ΔΕ Ή ΥΕ ΗΛΕΚΤΡΟΣΥΓΚΟΛ-

ΛΗΤΩΝ
	9.862,13
	1
	8

	20.6041.01

20.6054
	ΔΕ ΧΕΙΡΙΣΤΕΣ ΓΕΩΡΓΙΚΟΥ ΕΛΚΥΣΤΗΡΑ
	9.862,13
	1
	8

	20.6041.01

20.6054
	ΔΕ ΛΙΠΑΝΤΗΣ ΟΧΗΜΑΤΩΝ
	9.862,13
	1
	8

	20.6041.01

20.6054
	ΔΕ ΧΕΙΡΙΣΤΗΣ JCB
	9.862,13
	1
	8

	
	ΣΥΝΟΛΟ ΘΕΣΕΩΝ:
	
	46
	


· ΚΕΝΕΣ ΟΡΓΑΝΙΚΕΣ ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ  στον ΟΕΥ Δ. Πύργου σύνολο: 60 θέσεις, διαφόρων ειδικοτήτων.
· ΠΡΟΣΛΗΨΕΙΣ ΠΡΟΗΓΟΥΜΕΝΟΥ ΕΤΟΥΣ 2013: 

α. Προσωπικό με Σύμβαση εργασίας έως δύο (2) μήνες για κατεπείγουσες ανάγκες ανταποδοτικού χαρακτήρα: Δέκα οκτώ (18) άτομα.

β. Προσωπικό με Σύμβαση εργασίας έως οκτώ (8) μήνες: τριάντα τρία (33) άτομα.
- Η πρόσληψη του έκτακτου προσωπικού κρίνεται απολύτως απαραίτητη και επιβεβλημένη καθότι ο Δήμος Πύργου διαθέτει δέκα έξι (16) οχήματα απορριμματοφόρα, έξι (6) φορτηγά και σαράντα οκτώ (48) Κοινότητες, που απαιτούν καθαριότητα, ιδιαίτερα τους καλοκαιρινούς μήνες. Τους συγκεκριμένους μήνες παρουσιάζεται μεγάλη πληθυσμιακή αύξηση στην περιοχή ευθύνης του Δήμου λόγω παραθερισμού.

Το μόνιμο προσωπικό δεν επαρκεί ώστε να λειτουργήσουν όλα τα οχήματα για την εκτέλεση των απαραίτητων για την αποκομιδή απορριμμάτων εργασιών, για τον καθαρισμό φρεατίων και πρανών. 
Οι συμβασιούχοι θα απασχοληθούν στην αποκομιδή των απορριμμάτων, στον ευπρεπισμό οδών, πλατειών και κοινοχρήστων χώρων και στον ηλεκτροφωτισμό, καθ΄ όλο το 2014. 
3. Εγκρίνει το σχετικό Παράρτημα Β΄ του προγραμματισμού έτους 2014, το οποίο αποτελεί αναπόσπαστο τμήμα της παρούσας. 
4. Εξουσιοδοτεί  το δήμαρχο κ. Μάκη Παρασκευόπουλο να προβεί σε όλες τις απαραίτητες ενέργειες, ώστε να εκδοθεί η προκήρυξη των θέσεων έπειτα από τη σχετική έγκριση της τριμελούς εξ’ Υπουργών Επιτροπής της ΠΥΣ 33/06].

-  Οι προσλήψεις θα βαρύνουν (σύμφωνα με την υπ’ αριθ. 5035/14 βεβαίωση της Οικονομικής Υπηρεσίας) τους παρακάτω Κ.Α. του σκέλους των εξόδων του προϋπολογισμού του Δήμου Πύργου, έτους 2014:

α. Κ/Α: 20.6041.01, με τίτλο: «Τακτικές αποδοχές έκτακτου προσωπικού Καθαριότητας», ποσού 420.000,00€.

β. Κ/Α: 20.6054, με τίτλο: «Εργοδοτικές εισφορές ΙΚΑ επί των αποδοχών του προσωπικού ΙΔΟΧ », ποσού 130.000,00€.
· Οι δημοτικοί σύμβουλοι της παράταξης «Λαϊκή Συσπείρωση» κ.κ: Χ. Γιάνναρος – Επικεφαλής και Α. Καραμπέτσος ψήφισαν λευκό δηλώνοντας ότι πρέπει να διεκδικηθεί η πρόσληψη μόνιμου προσωπικού. 
· Ο Επικεφαλής της παράταξης «Ανταρσία στο δήμο Πύργου» κ. Ι. Σεφερλής καταψήφισε το θέμα αναφέροντας ότι οι δήμοι  έχουν ανάγκη από την πρόσληψη μονίμου προσωπικού.

Η παρούσα απόφαση έλαβε αύξοντα αριθμό 42/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
Ο ΠΡΟΕΔΡΟΣ                               ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος  5 –  2  - 2014
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ
[5]


